Document ID: 32013D0715

NÕUKOGU OTSUS,
2. detsember 2013,
millega määratakse kindlaks Euroopa Liidu nimel Maailma Kaubandusorganisatsiooni ministrite konverentsil võetav seisukoht seoses Jeemeni Vabariigi ühinemisega Maailma Kaubandusorganisatsiooniga
(2013/715/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 91, artikli 100 lõiget 2 ning artikli 207 lõike 4 esimest lõiku koostoimes artikli 218 lõikega 9,
võttes arvesse Euroopa Komisjoni ettepanekut
ning arvestades järgmist:
(1)
12. aprillil 2000 esitas Jeemeni Vabariigi valitsus Maailma Kaubandusorganisatsiooni (WTO) asutava Marrakechi lepingu XII artikli kohaselt taotluse kõnealuse lepinguga ühinemiseks.
(2)
17. ja 19. juulil 2000 moodustati Jeemeni Vabariigi ühinemist käsitlev töörühm, et jõuda kokkuleppele ühinemistingimuste osas, mis oleksid vastuvõetavad nii Jeemeni Vabariigile kui ka kõigile WTO liikmetele.
(3)
Komisjon on pidanud liidu nimel läbirääkimisi turu avamisega seotud mitmesuguste Jeemeni Vabariigi võetavate kohustuste üle, mis rahuldaksid liidu nõudmisi.
(4)
Nimetatud kohustused on nüüd kirja pandud Jeemeni Vabariigi WTOga ühinemise protokolli.
(5)
Ühinemisel WTOga on eeldatavasti positiivne ja kestev mõju Jeemeni Vabariigi majandusreformidele ja säästvale arengule.
(6)
Seepärast tuleks ühinemisprotokoll heaks kiita.
(7)
WTO asutamislepingu XII artiklis on sätestatud, et ühinemistingimustes lepivad kokku ühinev riik ja WTO ning WTO poolt kiidab ühinemistingimused heaks WTO ministrite konverents.
(8)
Seetõttu on asjakohane määrata kindlaks liidu nimel WTO ministrite konverentsil võetav seisukoht seoses Jeemeni Vabariigi ühinemisega WTOga,
ON VASTU VÕTNUD KÄESOLEVA OTSUSE:
Artikkel 1
Seisukoht, mis võetakse Euroopa Liidu nimel Maailma Kaubandusorganisatsiooni ministrite konverentsil seoses Jeemeni Vabariigi ühinemisega WTOga, on ühinemine heaks kiita.
Artikkel 2
Käesolev otsus jõustub selle vastuvõtmise päeval.
Brüssel, 2. detsember 2013

Labels: 13
18
5